Ҡағиҙәләргә ярашлы, хоккейсының исеме танылған Хоккей даны залында (Торонто) мәңгеләштерергә мөмкин, әммә бының өсөн спортсының ҙур спорттан китеүенә 3 йыл ваҡыт үтергә тейеш. Гретцки — ташлама яһалған һирәктәрҙең: 1999 йылдың 22 ноябрендә үк, йәғни хушлашыу матчынан һуң ни бары 7 ай үтеү менән, ул Дан залына эләгә. Уға тағы бер уникаль хөрмәт күрһәтелә: Уэйн үҙенең һөнәри карьераһы дауамында сығыш яһаған 99 һаны НХЛ-да уға мәңгелеккә беркетелә, һәм НХЛ-дың бер генә хоккейсыһы ла был номер яҙылған свитерҙы кейә алмаясаҡ.